Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu /* COM/2014/0565 final */





PASKAIDROJUMA RAKSTS Ar Padomes Regulu (ES, EURATOM) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam[1], un jo īpaši tās 10. pantu ir atļauts izmantot Eiropas Savienības Solidaritātes fondu ar ikgadējo maksimālo apjomu 500 miljonu euro apmērā (2011. gada cenās), pārsniedzot finanšu shēmas attiecīgajai izdevumu kategorijai noteiktos maksimālos apjomus. Fonda pieejamības nosacījumi ir sīki izklāstīti Eiropas Parlamenta un Padomes Regulā (EK) Nr. 2012/2002[2], jo to grozošo Eiropas Parlamenta un Padomes Regulu (ES) 661/2014[3] nevar piemērot ar atpakaļejošu spēku. Ņemot vērā Itālijas, Grieķijas, Slovēnijas un Horvātijas iesniegumus, kuru pamatā ir kopējo zaudējumu aplēses, palīdzību no fonda aprēķina šādi: Katastrofa || Tiešie zaudējumi (EUR) || Robežvērtība (miljonos EUR) || Summa, pamatojoties uz 2,5 % (EUR) || Summa, pamatojoties uz 6 % (EUR) || Ierosinātā atbalsta kopējā summa (EUR) || Plūdi Itālijā || 652 418 691 || 3 752,330 || 16 310 467 || ~ || 16 310 467 || Zemestrīce Grieķijā || 147 332 790 || 1 168,231 || 3 683 320 || ~ || 3 683 320 || Ledus/vētra Slovēnijā || 428 733 722 || 209 587 || 5 239 675 || 13 148 803 || 18 388 478 || Ledus/plūdi Horvātijā || 291 904 630 || 254 229 || 6 355 725 || 2 260 538 || 8 616 263 || KOPĀ || 46 998 528 Ņemot vērā pieteikumu izskatīšanu[4] un ievērojot lielāko iespējamo fonda dotācijas apjomu, kā arī iespējas pārdalīt apropriācijas, Komisija ierosina izmantot Eiropas Savienības Solidaritātes fonda līdzekļus kopsummā par EUR 46 998 528. Komisija iesniegs budžeta grozījuma projektu (BGP), lai 2014. gada budžetā iekļautu īpašās saistību un maksājumu apropriācijas. Ja netiks panākta vienošanās, tiks uzsākta trialoga procedūra saskaņā ar 11. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[5]. Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[6], un jo īpaši tās 4. panta 3. punktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību[7] un jo īpaši tā 11. punktu, ņemot vērā Komisijas priekšlikumu[8], tā kā: (1) Eiropas Savienība ir izveidojusi Eiropas Savienības Solidaritātes fondu („Fonds”), lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas. (2) Ar Regulas (ES, Euratom) Nr. 1311/2013 10. pantu ir atļauts izmantot fondu, nepārsniedzot maksimālo summu, kas ir 500 miljoni euro gadā (2011. gada cenās). (3) Regulā (EK) Nr. 2012/2002 ir paredzēta Fonda izmantošanas kārtība. (4) Itālija ir iesniegusi pieteikumu par fonda izmantošanu sakarā ar plūdiem. (5) Grieķija ir iesniegusi pieteikumu par fonda izmantošanu sakarā ar zemestrīci. (6) Slovēnija ir iesniegusi pieteikumu par fonda izmantošanu sakarā ar sniega vētru. (7) Horvātija ir iesniegusi pieteikumu par fonda izmantošanu sakarā ar sniega vētru, kurai sekoja plūdi, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžeta ietvaros Eiropas Savienības Solidaritātes fondu izmanto, lai nodrošinātu summu EUR 46 998 528 apmērā saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV L 347, 20.12.2013., 884. lpp. [2] OV L 311, 14.11.2002., 3. lpp. [3] OV L 189, 27.6.2014., 143. lpp. [4] Paziņojums Komisijai C(2014) 6077. [5] OV C 373, 20.12.2013., 1. lpp. [6] OV L 311, 14.11.2002., 3. lpp. [7] OV C 373, 20.12.2013., 1. lpp. [8] OV C [...], [...], [...]. lpp.